Τζόρτζιο Μπασσάνι

Ο Τζόρτζιο Μπασσάνι, ορθότερα Τζόρτζο Μπασσάνι (Giorgio Bassani, 4 Μαρτίου 1916 – 13 Απριλίου 2000) ήταν Ιταλός  συγγραφέας μυθιστοριογράφος και ποιητής.							

Έζησε στην Φερράρα μέχρι το 1943 και σπούδασε φιλοσοφία. Από εβραϊκή οικογένεια της ανώτερης αστικής τάξης, αγωνίστηκε κατά του φασισμού και το 1943 φυλακίστηκε. 

Στα πολυβραβευμένα μυθιστορήματά του εξετάζει την περιθωριοποίηση Εβραίων και ομοφυλόφιλων. Μεγαλύτερη επιτυχία του ήταν το μυθιστόρημα Ο κήπος των Φίντσι-Κοντίνι, το πρώτο της σειράς Il romanzo di Ferrara, όπου αναπαρίσταται πιστά η ζωή της εβραϊκής κοινότητας δίπλα στην χριστιανική κατά την διάρκεια του φασισμού. 

Ο Μπασσάνι ήταν αυτός που «ανακάλυψε» και εξέδωσε τον Γατόπαρδο του Τζουζέππε Τομάζι ντι Λαμπεντούζα.

Επιλογή έργων
Storie dei poveri amanti e altri versi (Ιστορίες φτωχών εραστών και άλλοι στίχοι, 1944, ποιήματα)
Le storie ferraresi, 1966 (Οι ιστορίες της Φερράρας, διηγήματα)
Gli occhiali d'oro, 1958 (Τα χρυσά γυαλιά, μυθιστόρημα) -ελλην. μετάφραση Στ.Θεοδωροπούλου ("ΚΕΔΡΟΣ")
Il romanzo di Ferrara (Το μυθιστόρημα της Φερράρας, μυθιστορηματική τετραλογία)  
Il giardino dei Finzi-Contini, 1962 (Ο κήπος των Φίντσι-Κοντίνι, μυθιστόρημα) - ελλην. μετάφραση Στ.Θεοδωροπούλου ("ΚΕΔΡΟΣ")
Dietro la porta (Πίσω από την πόρτα, 1964)
L'airone (Ο ερωδιός, 1968) 
L'odore del fieno (Η μυρωδιά του χόρτου, 1972).
Παραπομπές



Κατηγορία:Ιταλοί μυθιστοριογράφοι
Κατηγορία:Ιταλοί ποιητές